Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 21 เม.ย.65
Daily Focus - บล.ฟินันเซีย ไซรัส ประจำวันที่ 21 เม.ย.65
21 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่ง Sideways to Sideways Up ในกรอบ 1,680-1,690 จุด โดยระยะสั้นอาจยังได้แรงหนุนจากเม็ดเงินต่างชาติและสถาบันที่ซื้อสุทธิ อย่างไรก็ตามเรายังประเมิน Upside การปรับขึ้นไม่กว้างเนื่องจากยังขาดปัจจัยใหม่ที่ชัดเจนเข้ามากระตุ้น ประเด็นเงินเฟ้อโลกและนโยบายการเงินโดยเฉพาะของ FED ที่ตึงตัวเร็ว โดยเฉพาะการเร่งขึ้นดอกเบี้ยและเริ่มลดงบดุลในเดือน พ.ค. ยังเป็นปัจจัยกดดันหลัก ซึ่งทำให้ SET Index ในช่วงที่เหลือของ เม.ย. ต่อเนื่อง พ.ค. ยังมีโอกาสพักตัวระยะสั้นหาระดับ 1,650+- จุดหรือต่ำกว่า
อย่างไรก็ตามมองเป็นโอกาสในการ “สะสมหุ้นพื้นฐาน” เพื่อถือลงทุนระยะกลางยาว โดยยังให้น้ำหนักบวกต่อกระแสเงินทุนต่างชาติที่จะไหลเข้าตลาดหุ้นไทยต่อเนื่องในครึ่งปีหลัง ตามทิศทางเศรษฐกิจไทยที่เติบโตเร่งตัวขึ้น โดยเฉพาะภาคการท่องเที่ยวที่จะเริ่มฟื้นชัด
โดยหุ้นที่ชอบยังคงเป็นกลุ่ม Value และ Domestic Play ที่มี PER/PBV ต่ำ ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดประกาศผลประกอบการไตรมาส 1/65 แข็งแกร่ง
สำหรับหุ้นเด่นวันนี้ : GFPT แนะนำ “ซื้อ” ราคาเป้าหมาย 16 บาท คาดกำไรไตรมาส 1/65 จะฟื้นตัวดี +433% จากไตรมาสก่อน, +372% จากปีก่อน จากปริมาณและราคาไก่ที่ปรับขึ้น คาด Gross Margin ปรับขึ้นเป็น 12% ดีกว่าที่เคยคาด ขณะที่ GFN คาดพลิกมีกำไร
ส่วนแนวโน้มไตรมาส 2/65 เผชิญต้นทุนสูงขึ้น แต่ปริมาณส่งออกฟื้นแรงและการปรับขึ้นราคาขายส่งออกได้มากกว่าน่าจะทำให้กำไรยังดีต่อเนื่อง คาดกำไรปี 2565 ฟื้นแรงเป็น 1.3 พันล้านบาท จาก 209 ล้านบาท ในปี 2564 ให้๐แนวรับ 13 บาท แนวต้าน 13.50//14 บาท